
I NISTER 


PROME MINISTER Dl ARU BA 




Prome Minister Evelyn Wever Croes: 


“AMI NO A NOMBRA NIUN FAMILIAR DEN RDA” 


Prome Minister Evelyn Wever-Croes ta declara cu como 
Minister di Energia, e ta representa e accionistanan, cu ta 
Gobierno, den e compania RdA. Como Minister e tin e encargo 
pa apunta e Director di e compania, cu ta e unico trahado 
den un compania estatal cu un minister por apunta. Riba 
nombramento di demas trahado den un compania estatal, un 
minister no por interferi. Por fo tanto, Prome Minister a enfatisa 
cu e no por yama ningun director di e companianan estatal cu 
ta resorta bou di su ministerio y exigi of instrui nan pa nan tuma 
personanan den servicio aunke cu trata di famia, y tampoco 
Prome Minister por pidi nan pa kita hende for di servicio. 

“Si tin familiar di mi cu ta den servicio di companianan estatal, 
ta riba nan merito y a base di decision di otro hende, e director 
of direetiva di e compania, no a base di mi decision ni mi 
peticion. Ami no tin nada di håber cu kende nan ta pone den 
servicio of kita for di servicio y bo por puntra tur e directornan 
di companianan estatal si ami a yega di acerca nan pa algo 



Tampoco lo mi nombra familiar 

DEN COMPANIANAN ESTATAL 
PASOBRA Ml NO TA METE DEN 
COMPANIANAN ESTATAL RIBA 
TERENONAN CU NO TA CONCERNI 
AMI. PESEY Ml KIER BIN CU E LEY 
Dl CORPORATE GOVERNANCE 

Code mas pronto posibel, 

PA ANCRA ESAKI DEN LEY. 
PROME MINISTER EVELYN WEVER-CROES 


asina*, Prome Minister a enfatisa. 

Segun Prome Minister den caso specifico cu oposicion ta 
refiriendo na dje, no ta nada otro cu un tiramento di lodo di 
Partido AVP pa tapa nan eror. 

L 'AVP no sa kico mas pa had pa tapa e abuso di e conlract di 
sehor Richard Arends, y nan a cuminsa tira iodo tur caminda 
y acusa mi di a hinca familiar den refineria. Esaki mi ta nenga 
categoricamente. Mi no a nombra niun familiar den RdA. Mi 
no por nombra niun familiar den RdA tampoco ni den niun 
otro compania estatal. Tampoco lo mi nombra familiar den 
companianan estatal pasobra mi no ta mete den companianan 
estatal riba terenonan cu no ta concerni ami. Pesey mi kier bin 
cu e ley di Corporate Governance Code mas pronto posibef, 
pa anera esaki den ley", Prome Minister Evelyn Wever-Croes 
a enfatisa. 

Prome Minister Evelyn Wever-Croes: 

Gobierno ta traha pa crea oportunidad na San Nicolas pero 

especialmente PA San Nicolas 

HUNTO NOS LO CREA UN MIHO ARUBA 


Den su descurso den e 'Ist San Nicolas Business Summif 
organsa pa San Nicolas Business Association (SNBA), Prome 
Minister Evelyn Wever-Croes a duna e vision di Gablnete Wever- 
Croes riba diferente tereno di desaroyo pa San Nicolas. Entre 
otro, Prome Minister a elabora riba e resultado di un studie 
relaciona cu Transporte Publico. 

E estudio aki, bou peticlon di e taskforce di San Nicolas, a 
wørdo haci pa un compania priva un aha pasa. E ta un estudio 
independiente cu a wordo haci di e situation di transporte publico 
cu ta sirbi e pueblo di San Nicolas. Prome Minister a cømparti cu 
aigun di e resultadonan. pa asina mustra con importante e ta pa 
nos crea desaroyo den San Nicolas y pa san Nicolas. 

# 1 Trayecto/Duracion di biahe 

Aki e estudio a con cl u i cu d iariamente, tin centenares d i ciudadano 
cu ta biba na San Nicolas ta depende di servicionan di Arubus pa 
yega na nan luga di trabou. E biahe aki ta tuma aproximadamente 
3 pa 5 ora pa dia di San Nicolas, pa area economico hotelero di 
nos isla. Dependiendo di unda e ciudadano ta biba den area di 
San Nicolas, mester tene cuenta tambe cu nan tempo di biahe 
adicional di cas pa bus halte. Mas leu un ciudadano ta biba di bus 
halte mas largo e trayeetoria di biahe ta. 

# 2 Costo di biahe 

Durante e estudio a tuma nota di un entrada di averahe di 
aproximadamente AWG 1,800.00 pa luna di e ciudadanonan 
cu ta biba na San Nicolas y ta uza transporte publico. Pa e 
pasaheronan aki cu ta depende continuamente di servicionan di 
bus/t ran s porte publico esaki por nifica un costo entre 540.00 pa 
680.00 florin pa luna solamente na tarifa di transporte. 

# 3 Poder di compra den propio ciudad 

A wordo comproba cu mayoria di personanan cu ta uzando e 
servicionan di bus y ,J foot traffic" den Centro di San Nicolas, ta 
haci esaki entre 5:QO-7;OOAM y ta bolbe subi despues di 6;00PM. 
Mayoria di nan ta traha den dia den area di hotel. Esaki ta nifica cu 
e habitante cu poder di compra nø tey den ciudad di San Nicolas 
durante orario di haci negoshi. Hopi ta opta pa haci nan compras 
pabou di brug. pasobra ta mas conviniente. 

# 4 Supervision di muehanan pa un adulto 

Pae ciudadano di San Nicolas cuta depende di transporte publico, 
e oranan biahando ta pone cu e no por supervisa menornan di 
edad den su famia. Den e investigacion a resulta cu mayoria di 
e hobennan bou di 16 aha tin supervision di adulto limita durante 
ausencia di mayor cu ta labørando, den e momentonan cu e 
hobennan ta bay of sali di school y tambe oranan di atardi te cu 
anochi. 

Pues, kico e investigacion akt a mustra nos: 

Doør di e duradon di biahe largo, esaki ta afeeta e calidad di bida 
di e ciudadano. 

E ta afeeta e supervision cu e mayor mester tin riba hobennan 
debi cu e mayor mester sali hopi trempan for di cas y yega 
bek mas laat, pasobra e mester trece entrada den su hogar. E 
menor cu fa I ta supervision adulto porta exponi na situacionnan 
problematico y peligroso cu por contribui na problemanan social. 
Tambe e costo di biahe pa esnan cu tin un entrada minimo, ta 
halto y no solamente ta red ud e capacidad di compra den San 



Nicolas sino tambe afeeta e calidad di bida en genera! di henter 
un famia. 

E investigacion a mustra tambe cu hustamente e personanan cu 
poder di compra, no tey den e area economico di San Nicolas 
durante oranan oficial di negoshi. Economia local ta euminsa cu 
su løcafnan y esey mester wordo adresa semper prome. 


VISION 

Nos mision primordia! di Gabinete Wever-Croes ta pa pone e ser 
humano central. E investigacion aki a mustra nos cu pa logra esaki 
nos mester restructura e sistema di transporte publico actual, nos 
mester atende e chsis social di nos pais, y principalmente nos 
mester crea oportunidad pa tur ciudadano den San Nicolas mes. 


No ta un secreto cu nos gobierno a hereda un situacion financiero 
hopi delicado, y e retonan financiero tey ainda. Sinembargo nos 
a seøge pa !ora manga y mesora a prepara un plan economico 
financiero. y nøs a euminsa atende cu e retonan. Nos ta riba e 
bon caminda, IMF y S&P a confirma esey. 

Recientemente nos a euminsa introduci un flota nobo di bus, y 
nos lo sigul busca formanan pa reduci duradon di biahe for di 
San Nicolas y pa San Nicolas. 

Una bes nos logra esaki nos por sigui busca formanan pa yega 
na tarifanan husto pa e trahadonan. 


"Nos ta kere firmemente, cu despues di un dia di trabao, mas 
trempan nos hendenan por yega cas, miho nan por cuida di nan 
famia y inverti den nan propio economia local. 

Mi deseo ta pa hunto nos traha den e direccion pa crea oportunidad 
na San Nicolas pero especialmente PA San Nicolas. Mi ta invita 
pueblo pa HUNTO nøs crea un miho ARUBA, euminsando na 
San Nicolas", Prome Minister Evelyn Wever-Croes a expresa. 























Melanie Lopez Advisor MinROiM: 


PROCESO Dl LIMITED TENDERING PA SWTF TA 
CONTA CU SOSTEN Dl INSTITUTONAN LOCAL Y 

INTERNACIONAL 


Manera Minister Otmar Oduber a anuncia e siman aki den 
medionan dl comunicacion, actualmente ta den e proceso 
di limited tendering, Prome cu a inicia cu esaki, a conduci un 
sondeo cerca e companianan cu a participa caba cu e Request 
For Proposai (RFP), pa wak nan interes den un limited tendering. 
Di cual 11 compania a mustra interes pa participa. 

Pa e periodo di 26 pa 30 di augustus 2019, e companianan a 
wordo invita pa un “open dialogue 1 ’ pa discuti cuaikier punto cu 
nan tin of clarificadon cu falta. E companianan aki lo haya 90 dia 
extra pa prepara nan proposal pa asfna dia 29 di november cu ta 
e deadline por entrega esakinan. 

Si analisa e reaccion di e companianan cu a participa den e 
RFP cu a keda interesa pero cu no a entrega proposal, a base 
di nan reaccion a deduci cu e companianan no tabatin suficiente 
tempo y tabata faita aigun clarificacion riba e garantia di e ’waste 
stream', Banda di esaki e tabata den un periodo cu diferente 
informacton eroneo den media a crea untiki desconfiansa, Mester 
enfatisa cu e puntonan dt preocupacion aki a wordo darifica na 
e companianan. 

Por meneiona cu te na e momentonan aki, tin nuebe compania 
cu a confirma cu nan lo tey pa e proceso di dialogo durante 
e periodo di 26 pa 30 di augustus. E proceso di RFP y tambe 
limited tendering ta conta cu sosten di expertonan iocal manera 
WEB y alabes WEB tin sosten di companianan y institutonan 
internacional cual ta Mott MacDonald, DNV GL y IMREL, cu ta 
institutonan renombra den e area di waste management y tambe 
den waste to energy. 

Dicon un SWTF? 

Ta importante pa comunica cu Ministerio ta trabando pa un 
soiucion integral, sostenibel y tambe cu tecnologianan proba. y 
cu rnayan nos por bisa cu pa hopi afia nos tin un situation stabiei 
caminda lo por procesa nos susbi di Aruba y transforma esaki 
den energia. E direccion aki pa bay cu un Solid Waste Treatment 
Facility (SWTF) ta un proceso largo cu a cuminsa cu ne na 2017 
caminda cu a consulta cu diferente experto Iocal y internacional. 
A conduci diferente estudio y a studia e desaroyo y direccion cu 
paisnan den region ta bay. Fues e proceso encamina pa Gobierno 
ta uno serio cual puebto por conta y confia den dje, Percurando 
pa bienestar nacional di e ser humano y medio ambiente. 

SAN NICOLAS, AWOR TA TEMPO PA CURASHI, 
ACCION, Y OPTIMISMO, AWOR TA MOMENTO PA UN 

COMIENSO NOBO! 


Minister Otmar Oduber impresiona pero no sorprendi pa e entusiasmo 

durante SNBA business summit 


San Nicolas su pueblo a warda cu pasenshi pa un dia asina 
aki por yega, caminda un Gobierno cu animo, perseverancia y 
creatividad a tuma decision firme pa trece un cambio di rumbo 
pa San Nicolas su pueblo, y pa Aruba. San Nicolas aworta bay 
tuma un paso grandi den e direccion di desaroya su rol den nos 
Industria Turistico. 

Ya ta decadanan cu e pueblo di San Nicolas su trahadoman a 
traha den e sector turistico den e parti Noord di Aruba, ‘pabou 
di brug manera nos ta bisa, leu for di nan cas. Awor nan y nan 
yiunan den futuro cercano por bay escoge pa traba y biba mas 
cerca di nan cas* 

Minister Oduber a expresa cu ya pa hopi afta caba e ta admira 
e identidad special cu e ciudad di San Nicolas tin, su hende nan, 
su musica y su dushi cumindanan Caribense. Tur esaki cu tabata 
su inspiracion na momento cu e tabata Minister di Turismo pa 
pone accion tras di e vision pa duna San Nicolas e oportunidad 
y apoyo cu e mester pa su identidad special bira un atraccion 
turistico cu por brinda e pueblo di San Nicolas un oportunidad 
economico den e sector aki di Turismo. 

Renobacion San Nicolas 

Na aha 2014 a hiba un grupo di inversionista New Orleans na 
Merca pa laga nan haya e inspiracion di con pa inverti y converti 
San Nicolas den ‘Caribbean City" di Aruba. Inversionistanan 
motiva a bolbe y a inverti den edificionan* Monumenten Bureau 
tambe a haya interes pa haci un inventario di e edificionan 
historico na San Nicolas pa asina nan por inverti den preserva 
y duna nan un funden na e diferente edifidonan historico di San 
Nicolas. A inicia e proyeeto di renoba Promenade y awor a duna 
instruction pa nos reanuda e trabounan di e renovacion pa asina 
renovation por wordo completa. Awe nos por mira con Nicolas 
Store cu su identidad autentico ta duna San Nicolas un cara 
fresco y renoba, y pronto nos ta spera cu mas di e ehempelnan 
aki por bira realidad. Ademas, como mandatario Minister Oduber 
a stimuta e arte di pintamento riba Muraya cu a euminsa na San 
Nicolas, tres di e 5 museonan di Aruba awe ta na San Nicolas! 

Finatisando Minister Oduber a bisa: "Mi ta felidtø San Nicolas 
Business Association pa cu nan iniciativa pa org anisa nan Promer 
Business Summit, mi ta spera cu e nota e di promer, esta cu lo tin 
mas cumbrenan comercial economico cu por surgi di e iniciativa 
aki pa brinda asina e pueblo di San Nicolas un futuro nobo cu su 
identidad autentico Caribense. 1 

Minister di Economia Xiomara Ruiz-Maduro na prome Cumbre di Negoshi 

na San Nicolas: 


“SAN NICOLAS TIN TERA FERTIL PA 


DIVERSIFICACION Dl NOS ECONOMIA CAMINDA 


TIN OPORTUNIDAD PA TURISMO, ECONOMIA 

CREATIVO Y LOGISTICA” 


Diaranzon mainta e mandatario a preseneia e promer Cumbre 
di Negoshi na San Nicolas organisa pa San Nicolas Business 
Association (SNBA) den cual e ’decisionmakers' di nos Pais a 
topa cu comerciantenan interesa pa inverti den San Nicolas y 
vecindario. 

Durante e cumbre e mandatanonan y e comerciantenan a haya 
oportunidad pa presenta nan vision y proyeetonan pa San 
Nicolas y vecindario, Como Minister encarga cu economia, Sra. 
mr. Xiomara Ruiz-Maduro tambe a hiba palabra y a elabora riba e 
tera fertil cu tin pa diversificacion di nos economia, den cual San 
Nicolas ta brinda oportunidad pa turismo, economia creativo y 
logistica. Nan tur ta forma parti di e 6 sectornan prometedor cu 
Gobierno ta trahando riba nan pa por facilita y incentiva pa nan 
porwordo concretisa, 

Cu gran satisfaccion e mandatario a informa e Cumbre tambe cu 
pa di promer biafaa Gobierno a pone un persona na disposicion 
di San Nicolas Business Association como liasion economico cu 
e meta pa tene un iinea cortico entre SNBA y Gobiernacion. Di e 
manera aki tur comerciante interesa den San Nicolas y vecindario 
por wordo atendi y yuda na un manera mas eficiente. 


Minister Ruiz-Madiro ta felicita SNBA y tur participante na e 
Prome Cumbre di Negoshi na San Nicolas y ta spera cu pronto 
tur e bunita proyeetonan por wordo eoneretisa. Awor ta e ora pa 
desaroya e potecial di San Nicolas. 

MINISTER XIOMARA RUIZ-MADURO A REUNI CU 

CAMARA Dl COMERCIO 

Minister Ruiz-Maduro a reuni cu Camara di Cormerdo riba diferente topico di interes y a brinda infomnadon riba f entre otro, e 
segundo fase di Reforma FiscaL E mandatario a informa cu dentro di poco lo organisa un 'stakeholders meeting' na unda cu 
tur gremio \o ricibi informacion mas detaya riba e cambionan cu ta wordo proponi pa yega na un sistema fiscal mas simpel y 

justo pa nos Pais. 
















































DAS TA GRADICI Y DESPEDI Dl COLEGA 
MARIAN ELA ‘NELA’ HAAKMEESTER 


“Gratitud ta memoria di nos curason” tabata e palabranan di 
motivacion y bunita cu Nela a expresa na su coleganan. 

Diabierna 16 di augustus ultimo, coleganan di Departamento di 
Asunto Social (DAS) den un ambiente amenø yena cu gratitud y 
amor entre cølega y famia, a tene un despedida di gradicimentø 
pa nan colega Marianela “Nela” Haakmeester, kende dia 1 di 
september 2019 lo baha cu VUT. 

Nela su carera prøfesiønal semper tabata uno peculiar na DAS, 
Particular pasobra Nela su carera profesional a inicia 37 aha 
pasa y henter su trayectørio di trabao tabata na DAS. 

Antes Gobierno tabata na altura di e studiantenan cu ta termrnandø 
nan estudio y Nela hunto cu un otro studiante tabata e unico døs 
studiantenan di Aruba cu na aha 1981 lo a termina nan estudiø 
como trahado social. Før di luna di maart na 1981, Nela a wordo 
poni na altura cu na momento cu e caba cu su estudio, su trabao 
ta ward'e na Aruba. 

Nela a gradua na juni 1981 y øficial a drenta dia 24 di october 
1981 den serviciø di Gobierno y na aha 1983 Nela a huramenta 
dilanti Gezaghebber di Amba como funcionahø publico di Pais 
Amba. Nela tabata tin yen di momentønan peculiar den su carera 
profesional. Nela, hunto cu otro dos coleganan Liiain Leest y 
Mildred Giel mester a pasa un k dienst rij-examen 1 pa asina nan 
por a cøre un dienstwagen di Gobierno. 

Como trahado social, Nela a eherce su prøfesion for di tur oficina 
y districto di DAS. Neta sempr a dedica su mes na porventr y 
bienestar di su clientenan. Pero su dedicacion tambe tabata pa 
su coleganan. Na di fe rente ocasion Nela y coleganan a hiba 
casonan dilanti mesa berde pa bringa pa nan derechonan manera 
pa nan promocion, pa reduci nan øranan di trabao como trahado 
social y pa e discrepancia nan cu tabata existi entre un diploma 
di HTS y HBO. Nela particularmente a bhnga pa haya pago igual 
como un liomber/persøna casa" y Nela a gana su caso tambe. 
Nela su trayectorio y historia como trahado social ta høpi largo 
sin tin cu menciona tur e casonan social cu e la atende durante 
su ahanan di trabao. 

Prome biaha cu Nela a pidi un VU! tabata na aha 2002. pero e 
organisacion nø por a lag e bay e tempo ey. E mesun aha ey Nela 
a logra haya un ‘studie opdracht' pa e bay studia na Hulanda pa 
V.O. supervisie en cøaching cual estudio e la termina cu exito y 
asina bira e prøme begeleidingskundige' aki na Aruba. 

Na aha 2006 Nela a regresa Amba y a cumtnsa eherce su funciøn 
nobo como ‘Supervisor/ Begeleidingskundige’ na DAS. E funciøn 



di Begeleidingskundige 1 no ta aparece den e rangonan aki na 
Aruba y aki nan Nela a bhnga pa e funclon aki wordø reconoci y 
balora nø sølamente pa su persona pero pa futuro graduadonan. 


Nela, un guerero di curason y esakl e la demostra cu su fe den 
e poder di Dios, ora cu na aha 2010 e la haya su mes den un 
situacion di salud dificil. Nela a sa di lucha y cu su fe grandi e 
la surpasa esaki y na fin di aha 2012 e la regresa trabao y asina 
reanuda su profesion como begeleidingskundige'. 

DuranteeultimoZahanaa Nela atrahacomo begeletdingskunige 5 , 
dunandø supervision y cøaching no sølamente na trahadønan di 
DAS, pero tambe studiantenan di Universidad di Amba, dokternan 
di cas y diferente profesionalnan trahando ariba tereno social. 
Nela a duna training na diferente organisacionnan di gobierno 
y no gubernamental. Nela a desaroya training op maaf pa 
organisacionnan y team a base di peticiønnan cu ta wordo haci. 
Hopi coleganan tin un laso mas profundo cu Nela cu a forma 
amistad, durante ahanan di trabao. 

Nela tambe a traha den ‘Fundacion Conoce pa Construi 
Fut uro’ como boiuntano y tabata tin un programa na radio di 
consdentisadon tøcante diferente topico. Nela sigur tin un pida 
di cada un di e curason di coleganan cu ta labora na DAS. 

Manera Nela mes a expresa durante e atardi di su despedida, cu 
e ta contento y agradecido di por a yega asina leu, a pesar di tur 
e desafiønan cu e por tabatin den su bida y trayectorio di trabao. 

Departamento di Asunto Social ta sumamente agradecido pa 
tur locual Nela a significa pa DAS, otro coleganan den otro 
organisacion y pa cada un otro persona eyfø. "Nela masha DANKI 
pa e bunita trabou y amorl”. 

DAO TA COM PARTI INFORMACION RIBA RETIRO 

PARTI 2: 



1. INTRODUCCION 


E information aki, parti 2, ta siguj duna 
un bistå global di e stipulacionnan 
legal pa ioke ta trata terminacion di un 
contrato laboral, vigente na Aruba. Den 
Papiamento crioyo e stipulacionnan aki 
ta wordo indica cu Tey di retiroA trata 
pa duna un contesta hba e preguntanan 
frecuentemente haci relationa cu 
dunamento di retiro. E information aki 
ta dirigi na trahadønan y dunadonan di 
trabou. Pa information tocante entre 
otro Petition dl Retiro por lesa PARTI 1 
di e information comparti riba facebook. 

2. OTRO MANERANAN Ri BA C UAL UN 
RELACION LABORAL POR TERMINA: 

Banda di e terminacion, manera describi 
den information PART11, tin un cantidad 
di otro forma riba cual un relation laboral 
por termina. Pa e maneranan aki no 
mester dl permiso di Director di DAO. E 
formanan mas importante ta: 

a. Cu aprobacion mutuo: 

Ora e trahado y e dunado di trabou ta 
yega na un acuerdo cu e contrato laboral 
lo wordo termina entrante un tierto fecha. 
Maske e no ta obligatono, ta bon pa pone 
e aprobacion mutuo aki riba papel. Di e 
forma aki lo no tin malcomprendemento 
despues. 

b> Retiro in media to: 

Un retiro inmediato ta termina e 
contrato laboral na e momento ey. Pa 
haci esaki sinembargo, mester existi 
motibonan urgente cu ta wordo participa 
directamente na e trahado. Aigun motibo 
urgente pa termina e relation laboral 
inmediatamente por ta: 

* ladronicia di e trahado; 

* incumplimento serio di e trahado; 

* buracherla of actitud bochomoso di e 
trahado durante oranan di trabou. 


Den caso cu e trahado refuta e motibo 
urgente aki, e trahado por pidi hues den 
prome mstantia pa declara e retiro aki 
nulo y exigi pago di salario pa e dianan 
cu e no a traha. Tambe e lo por reclama 
daho y perhuitio. 

Tambe pa e trahado tin motibo cu ta 
permitretumasu retiro inmediato, manera 
den caso cu su salario frecuentemente 
no ta wordo paga na tempo. 

c* Ora e pert o do pasa: 

Esaki ta e caso ora ta trata di contratonan 
laboral pa tempo defint. Por ta tambe cu 
den e contrato no tin un fecha menciona, 
pero tierto evento. Por ehempei un 
proyecto cu ta yegando su fin. Den un 
caso asina e contrato laboral ta termina 
automaticamente. 

d. Terminacion durante periodo di 
prueba ; 

Ora den un contrato laboral of CAO 
un periodo di prueba a keda palabra, 
e contrato laboral por wordo termina 
unilateraimente durante e periodo aki. 
Pa esaki no ta exigi aprobacion di e 
Director di DAO. 

Paga tino: ta permiti e periodo di prueba 
pa maximo 2 luna y e mester ta palabra 
por escrito. 


e, Disoiucion pa hues: 

Banda di e formanan ariba menciona 
tocante terminacion laboral ta keda 
semper e posibilldad pa solicita na 
hues den prome instancia pa disolve e 
contrato laboral pa motibonan di peso. 
Un abogado lo por informa mas di esaki. 

f. Ora un trahado fayece ; 

Un relation laboral ta termina 
automaticamente na momento cu e 
trahado fayece. Sinembargo, esaki no ta 
e caso ora cu e dunado di trabou fayece. 
Den e caso aki, e relation laboral ta 
continua normal. 

3. MAS INFORMACION: 

E Information aki naturalmente no tin tur 
e reglanan y nan exceptionnan stipula. 
Si bo ta desea di haya information mas 
concreto y detaya, por tuma contacto cu 
DAO, section di Conflicto y Retiro. Tambe 
bo lo por studia e Ley di Retiro. Esaki ta 
regia den e Ordenansa di Terminacion 
di Contratonan Laboral (AB 1989, GT 
14) y e Codigo Civil di Aruba, cu ta trata 
contratonan Jaboral den articulonan 
1613a te cu 1615x. Articufo 1615e ta trata 
spetiffcamente e diferente formanan 
riba cual por termina un contrato laboral 
(www.daoaruba.com). 

DIAHUEBS MAINTA NA EX EDIFICIO Dl DOC A TUMA 
LUGA UN CEREMONIA PA ESUNNAN CU A HAYA 
NAN BEVORDERING COMO TAMBE PA ESUNNAN CU 
TRAHA HOPI ANA DEN CUERPO POLICIAL ARUBA 


Ta trata di personanan cu tin 25 * 30 y 40 aha di servicio den 
gobierno y Cuerpo Policial. Minister di Hustida mr Andin 
Bikker tabata presente conhuntamente cu Korpschef Andrew 
Hoo pa felicita nan tur cu pa hopt ana a traha na bienestar di 
pais Aruba. Minister Bikker den su discurso a sehala cu den un 
rapport reden di Merca a pone cu tin hopi respet pa Cuerpo 
Policial di Aruba pa su bon trabou. Un otro punto positivo cu e 
mandatario a sehala cu den 1 aha y 9 luna a concentra hunto 
cu Cuerpo Policial pa contene y trece bou control e high impact 
crimes. Cifranan ta mustra cu na 2016 tabatin 65 atraco y na 
december 2018 esaki a cera cu 34 atraco y akt por mtra cu e 
atraconan a baha na mita. 

Esakt ta e inzetdi Cuerpo Policial. Den un reportahe di ministerlo 
di husticia pormira den un reportahe di mita aha, cu Ministerlo 
di Husticia tin 1482 persona ta traha bou di dje y e dienst di 
mas grandi ta Cuerpo Policial. Tambe a ripara cu tin diferente 
persona ta wardando nba nan gratificacion y bevordering y 
ta aki Minister Bikker a pone su empeho conhuntamente cu 
DRH pa percura pa tur bevordering cu no tabata move pa nan 
cuminsa move. Diahuebs mainta tabatin un lista grandi cu a 
haya nan gratiftcacion pasobra si esaki no sosode e por causa 
frustradon. 

Fuera di awe tin mas bevordering pa traha riba dje y mester 
delanta nan. Minister Bikker a gradid un y tur cu nan aha di 
servicio pero hopi biaha no ta realisa cu ta pasa mas tempo 
na trabou cu ta pasa cu famia. Pa e motibo aki Gabinete 
Wever Croes a bisa cu e ser humano ta central y pa banda 
di Ministerlo di Husticia a percura pa e ambiente na trabou ta 
mas optimal cu ta posibel. Den e cuadro ey a duna materia! 
manera computer auto y tambe muda pa otro faciiidad nobo 
pa e polis por traha mas comodo y contento. 

Pronto Cuerpo Policial ta bay haya radar y ya caba nan tin e 
helicopter. Turloke cu mester y ta pas den e reto presupuestario 
lo purba di considera esaki. Na final Minister Bikker a gradici 
y felicita tur hubslarlo y esunnan cu a haya nan bevordering 
pa nan trabou y tambe pa e pasenshi cu a carga pa haya e 
reconodmento. 

MINISTER BIKKER A MUSTRA PARLAMENTO 
HOPI LOGRO Dl SU MINISTERIO Y ENTRE NAN 
APROBACION Dl CONSEHO Dl MINISTER PA LOKE 
TA INVOERINGSVERORDENING BOEK 2 



Tanto dialuna como diamars tabatin reunion publico unda gobierno 
a raporta e prome mita di afia 2019. Minister Bikker durante su 
presentacion diamars el a trece e tema di Veiligbeidshuis. E 
mandatario di Husticia conhuntamente cu Prome Minister Evelyn 
Wever Croes a iinstitui Veiligbeidshuis cu ta basa riba e mesun 
principio hoiistico caminda ta monitor casi 80 caso di persona cu 
ta den un ambiente vunerabel. E programa di Veiligheidshuis ta 
preveni cu hobennan ta cay den caso di criminaiidad y bay den 
recidivismo. E maneho di vervroegde invrijheidstelling tambe a 
cambia y a cuminsa wak e hopi mas di cerca pasobra a bin ripara 
cu personanan cu a baya vervroegde invrijheidstelling despues 
di no mucho tempo ta bolbe wak nan den indice di criminaiidad. 

Un renobacion cu Corte di Husticia for di 2013 tabata warda riba 
dje y e gobierno anterior no a percura pe, awor minister Bikker, 
conhuntamente cu minister encarga cu Infrastructura y minister 
di Ftnancia porfin ta bay duna contenido na dje. Un par di siman 
pasa a firma un acuerdo pa Corte bay haci mantencion cu tabata 
pendiente di 2013. Pa Minister Bikker esaki ta un [ogro y respet 
pa Aruba su sistema hudicial y tambe separation di poder 

Un otro punto importante cu semper Minister Bikker a bin ta 
btsa, cu leynan ta software di un pais. Si den un computer, smart 
phone constantemente ta update e software, wel mester update 
e leynan tambe di un pais. Hopi biaha ta scucha cu leynan ta 
anticua y esey a haci cu Minister Bikker a pone punto di salida cu 
kier mas tapacidad di personanan cu experticio pa traha ley. Hopi 
biaha e maneho cu ta primlnti pueblo ta depende di cambionan 
den ley y esey ta pone cu e speed di gobernacion ta depende di 
cuanto hurista tin pa porconcipia concepto di ley pa presenta nan 
na Parlamento y hiba e pais dilanti. Den esey a haci avance pa 
toke ta trata e diferente mtnisterionan y tambe a reenforsa DW2 
pa tin mas capacidad di persona cu por concipia leynan. 

Tambe Minister Bikker a trece dilanti cu diamars ultimo a aproba 
den Conseho di Minister e invoeringsverordening boek 2 cu ta 
bay awor Raad van Ad vies. Minister Bikker a splica cu Boek 2 ta 
e ley cooperativo di rechtspersoon cu for di 1995 tabata papaa cu 
ta bin un ley cooperativa nobo. Cu hopi honor Minister Bikker por 
constata cu den un par di luna por presenta esaki na Parlamento y 
Dios mediante cu cooperacion di Parlamento por introduci un ley 
cooperativo nobo cu tin mas di 20 aha pendiente pa introduccion. 

Minister Bikker tambe a contesta pregunta di miembro di 


parlamento Sr. Endy Croes pa loke ta introduccion di dos notario 
adicional. Esaki ainda ta pendiente y pronto e proceso ta sigui su 
caminda y pronto na januari ta bay haya dos notario mas. Tambe 
e mandatario a contesta un peticron di un mocion di pariamentariø 
Howell pa un di e notarionan por bay pariba di brug y ta spera cu 
esaki ta e caso. 

Orthopedagogie Centrum cu ta encarga cu guia di bubentud y 
mester di atencion special, a haya ekipo adicional unda nan a 
haya un sistema di computer y tambe WIFI pa e muchanan y e ta 
avansa tremendo. 

Examen di rijbewijs a digitalisa y e aspecto teoretico tambe ta 
andando bon. 

Cu aprobacion di Parlamento a introduci articulo 35 di LTU 
caminda a optimalisa e rechtsbescherming pa esunnan cu tin 
desacuerdo cu decisionnan di gobierno y esey tambe ta trahando 
tremendo. 

Pa loke ta trata brandweer a manda shete delegacion di cuerpø 
di bombero Jacksonville Florida pa nan haya experticio den 
cuadro di calamidad special. Si presenta algo na aeropuerto nan 
sa exactamente con pa actua riba un manera profesional. Pronto 
ta bay dl ocho delegacion pa asina cumpli cu obligacionnan 
internacional den cuadro di rating di aeropuerto. Conseho di 
Minister tambe a aproba pa bay over pa cumpra un crash truck 
nobo pa brandweer cu tambe ta den cuadro di exigencianan di 
1CAO. Pa cu esaki Minister Bikkerta gradici na Minister di Financia 
como tambe Minister di Turisme cu por a realisa e crash turck aki. 

Un otro logro den cuadro di maneho di Minister Bikker. cu a ahusta 
e maaltijdbonnen pa tur departamento pasobra for di 1993 no a 
conoce un ahustacion riba e maaltijdbonnen. Personanan ta traha 
overtime y nan tabata haya un Bon pa euminda di 7,50 y 12,50 y 
awendia esey no ta actual mas. Awor a hisa e maaltijdbonnen na 
15 florin te 18,75 pa nan por haya un euminda saludabel. 

Den cuadro di cooperacion di rijks kustwacht a inaugura cuater 
metal sharks cu tambe ta yuda optimalisa cuido di frontera y ta 
funciona perfeeto. 

Pa loke ta trata DIMAS, Minister Bikker ta haya cu e departamento 
aki ta funeronando optimal y conhuntamente cu Parlamento a 
cambia e periode di decision di 12 siman pa 6 siman y awor 
aki un gran averahe di e decision ta ser tuma cu ta 73% den 
seis siman y total 85% ta ser tuma den 10 siman cu ta pone e 
servicio optimal. Minister Bikker a bisa tambe cu ta scucha cu 
hopi cauteia e reclamonan cønstructivo cu ta haya riba maneho 
di DIMAS. Na final di dia mester haya un balansa pa un maneho 
stringente proteha e mercado laboral y siguridad nacional. Pa 
esunnan cu kier haci union familiar y/of tin un vacatura na Aruba 
cu no tin persona locaimente pa yena e vacatura ey, e ora ta 
habri pa considera e persona cu e permiso necesario bou di e 
ley y maneho vigente. Diaiuna y diamars gobierno a raporta na 
Pariamento riba e prome mita di aha y e logronan te awor aki den 
presupuesto 2019. 

COMPANIA Dl OFFSHORE CU BISHITA Dl CORTESIA 
CERCA MINISTER PLENIPOTENCIARIO BESARIL 



Recientemente Minister Plenipotenciario Guillfred Besaril a reuni 
c li Marion Mooij, CEO di e compania BR&Marion. E compania 
aki ta conecta diferente industria di offshore cu otro. Ta trata di 
diferente compania grandi di gas, petroleo y maritimo, Tambe 
tabata presente CEO di offshore Insigbts Marcella Croes- 
Schalken y Roy Hart funcionario di Cas di Aruba. 

Durante e reunion e ehecutivonan a ampiia riba un analisis cu 
nan a hasi den awa di Caribe 

caminda tin hopi actividad ta tumando lugar na paisnan den 
region manera Colombia, Trinidad and Tobago y Surnam, y cu 
tin varios compania Hulandes cu tambe ta activo aki nan. Nan a 
meneiona como ehempel e compania Hulandes Seaway Heavy 
Lighting cu den pasado a hasi trabao di hy-draulic crane bao 
di awa pa bora pa gas na Venezuela. Sra. Marion ta organisa 


conferencia, net-werk y trece compania y representantenan di 
paisnan cu otro. Tambe ela atende varios mision commercial di 
Hulanda na varios pais rond mundo cu a wordu lidera pa Rey 
Willem Alexander y Prome Minister Mark Rutte. Minister Besaril 
a splica e ehecutivonan di e situacion pa cu Citgo y cu gobierno ta 
purband o pa yega na un acuendo cu Citgo pa termina e contract 
pa asina busca un operador nobo pa e refineria. 

Tambe minister Besaril a elabora riba e Economic Policy y e 
desaroyonan tumando lugar na Aruba caminda So bai bin un 
proyecto grandi di hotel na Sero Colorado cu ta bai duna un 
impacto economico hopi positivo na e area di San Nicolas. 

Na final di e encuentro hopi ameno. Minister Besaril a entrega un 
ehemplar di Economic Poiacy na Marion Mooij. 


BISHITA Dl CORTESIA DIRECTOR NOBO Dl CAS Dl 

ST. MAARTEN 


Recientemente e directora nobo di Cas di Sint Maarten t drs. Carol 
Voges a had un di bishita di cortesia na Director a.i. mr. Glenn Y. 
Ling na Arubahuis. 

Den e encuentro aki e directornan a intercambia idea ariba 
diferente topico y desaroyo actual, y cu mi ras pa futuro di interes 
mutuo y di nan respectivo paisnan. 

Na final nan a reitera nan compromiso di mantene e bon 
cooperacion entre e dos casnan pa cu e trabao cu ambos ta 
desplegando na interes di nan pais. 

Prome Minister Evelyn Wever-Croes: 


Discurso di Prome Minister na ocasion di reconocemento di 

sr. Nelson Oriando Oduber: 

UN EHEMPEL Dl INTEGRIDAD CU NOS GOBIERNO 

TA PARA P’E Dl ARI AM ENTE 


Dialuna a tuma luga e cambio di nomber di Sasakiweg na 
Avenida Nelson Oriando Oduber. Durante e ceremonia official, 
Prome Minister Evelyn Wever-Croes a duna su discurso na unda 
el a enfatisa e trayecto den politica di Sehor Nelson Oriando 
Oduber, Nel. 


Gobierno den nomber di henter e comunidad Arubiano ta duna 
honor, respet y reconocemento na un gran yiu di tera. sr. Nelson 
Oriando Oduber a sirbi nos pais den diferente funcion politico y 
gubernamental, como candidato y lider di MEP durante 36 aha, 
tres periodo como diputado, pa hopi aha miembro di Eilandsraad 
y miembro di Parlamento y cuater biaha sr Oduber tawata 
Minister President di pais Aruba. 

Tur e funcionnan aki ta coincidi cu e trayectoria impresionante 
di sr. Nelson Oduber cu durante tur e ahanan cu el a sirbi nos 
pueblo, a trece logronan impactante pa e comunidad Arubano. 
Ta p'esey Gobierno di Aruba a haya cu ta e momento propicio 
pa duna un reconocemento bon mereci na e gran Arubiano aki 
haciendo un cambio di nomber di e caretera Sasakiweg 1 den 
Avenida Nelson Oriando Oduber'. 

Hopi siguramente ta puntra nan mes pakico Gobierno di Aruba a 
nombra e Avenida aki na honor di sr. Nelson Oduber. E contesta 
ta simpel. No tin duda cu tabata sr. Nelson Oduber kende como 
diputado a percura na 1983 pa introduci e plan di infrastructura 
turistico, 'Plan Sasaki", caminda a percura pa mas di 100 hectar 
di tereno wordo desaroya pa construi facilidadnan turistico y cual 
plan a encera entre otro construccion di varios caretera nobo, 
entre otro e caretera principal for di Eagle te Malmøk, conøci 
como Sasakiweg 1 . 

E vision di sr. Nelson Oduber e tempo ey a resulta uno corecto y 
en especial na momento cu refineria Lago a cera su portanan na 
1985 y cu nos pais a dicidi di concentra riba e industria di tunsmø, 
cual a lo largo a bira e pilar economico di mas importante di nos 
pais. E Plan Sasaki aki a trece cu ne cu den transcurso di ahanan 
un gran cantidad di hotel, time share, condominio, shopping mal!, 
crnema, restaurant, supermarket, night dub y otro actividadnan 
recreativo a ser desaroya den e area turistico aki. Pues Plan 
Sasaki a resulta fundamental pa cu e infrastructura y desaroyø 
exitoso di nos industria di turismo den e ultimo ahanan. 

Mirandø e becho cu pa 35 ana largo e caretera "Sasakiweg" 
nunca a haya un nomber oficial, for di aha pasa caba Gobierno 
a tuma e decision pa nombra e caretera principal aki na nomber 
di e gran Arubiano Nelson Oriando Oduber y esaki danki na su 
vision y determination pa cu Plan Sasaki y su impacto riba nos 
turismo. 

Banda di Plan Sasaki, sr. Oduber a logra hopi mas pa Aruba. 
Proyectonan cu a contribui grandemente na crecemento di nos 
economia. Locual ta resalta tambe ta cu sr. Nelson Oduber ta 
un lider cu pueblo Arubano por a depende riba dje, un homber 
corecto, humilde y honesto, un gobernante y lider integro y 


ehemplar. Sin duda cu sr. Oduber ta un role model pa e integridad 
cu nos Gobierno ta para pe diariamente. 


"Ta p esey den nomber di comunidad Arubano mi ta gradici sr. 
Nelson Oduber pa tur foke el a haci pa nos pais durante su earera 
briyante den politica y gøbemacion y ta spera cu ora e ta core 
riba Avenida Nelson Oriando Oduber, cu e sa cu e comunidad 
Arubano ta orguyoso di su persona y ta aprecia tur su bon 
obranan pa cual el a dedica gran parti di su bida”, Prome Minister 
Evelyn Wever-Croes a expresa. 

Gabinete Wever-Croes 





























